CELEX: 31981R1087
Language: el
Date: 1981-04-15 00:00:00
Title: Κανονισμός (ΕΟΚ) αριθ. 1087/81 τής Επιτροπής τής 15ης Απριλίου 1981 περί πωλήσεως διά δημοπρασίας αποστεωμένων κρεάτων πού ευρίσκονται στήν κατοχή ορισμένων οργανισμών παρεμβάσεως καί προορίζονται γιά εξαγωγή καί περί τροποποιήσεως τού κανονισμού (ΕΟΚ) αριθ. 1687/76

Avis juridique important

|

31981R1087

Κανονισμός (ΕΟΚ) αριθ. 1087/81 τής Επιτροπής τής 15ης Απριλίου 1981 περί πωλήσεως διά δημοπρασίας αποστεωμένων κρεάτων πού ευρίσκονται στήν κατοχή ορισμένων οργανισμών παρεμβάσεως καί προορίζονται γιά εξαγωγή καί περί τροποποιήσεως τού κανονισμού (ΕΟΚ) αριθ. 1687/76  

Επίσημη Εφημερίδα αριθ. L 113 της 25/04/1981 σ. 0006 - 0014

***** ΚΑΝΟΝΙΣΜΟΣ (ΕΟΚ) αριθ. 1087/81 ΤΗΣ ΕΠΙΤΡΟΠΗΣ  της 15ης Απριλίου 1981  περί πωλήσεως δια δημοπρασίας αποστεωμένων βοείων κρεάτων που ευρίσκονται στην κατοχή ορισμένων οργανισμών παρεμβάσεως και προορίζονται για εξαγωγή και περί τροποποιήσεως του κανονισμού (ΕΟΚ) αριθ. 1687/76  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 7 παράγραφος 3,  Εκτιμώντας:  ότι οι γαλλικοί και ιρλανδικοί οργανισμοί παρεμβάσεως έχουν σημαντικό απόθεμα παρεμβάσεως αποστεωμένου κρέατος· ότι είναι αναγκαίο να αποφευχθεί η παράταση της αποθεματοποιήσεως των κρεάτων, λόγω των υψηλών δαπανών που προκύπτουν απ αυτήν· ότι σε ορισμένες τρίτες χώρες υπάρχουν δυνατότητες διαθέσεως των εν λόγω προϊόντων·  ότι πληρούνται οι προϋποθέσεις εξαγωγής από τα αποθέματα που προβλέπονται στο άρθρο 1 παράγραφος 1 υπό ε του κανονισμού (ΕΟΚ) αριθ. 98/69 του Συμβουλίου (2), όπως τροποποιήθηκε από τον κανονισμό (ΕΟΚ) αριθ. 429/77 (3)·  ότι αρμόζει να γίνει προσφυγή στη διαδικασία της δημοπρασίας, η οποία προβλέπεται από τον κανονισμό (ΕΟΚ) αριθ. 2173/79 της Επιτροπής (4), προκειμένου να επιτευχθούν οι καλύτερες δυνατές τιμές·  ότι οι συμφωνίες που υπάρχουν μεταξύ της Κοινότητος και της Ελβετικής Συνομοσπονδίας και της Δημοκρατίας της Αυστρίας, περί ρυθμίσεως σχετικής με την κοινοτική διαμετακόμιση, καθιστούν δυνατή την έκδοση, στην Ελβετία και στην Αυστρία, εγγράφων κοινοτικής διαμετακομίσεως· ότι τα κρέατα που εξάγονται προς τις χώρες αυτές ή που πρέπει να τις διασχίσουν για να φθάσουν στις χώρες προορισμού πρέπει να υπόκεινται σε ειδικά μέτρα για να αποφευχθεί η επανεισαγωγή τους ως κοινοτικών προϊόντων·  ότι τα κρέατα που εξάγονται κατ αυτόν τον τρόπο ευρίσκονται σε παρόμοια κατάσταση με εκείνη των κρεάτων που απολαύουν επιστροφής κατά την εξαγωγή· ότι τέτοια κρέατα δεν δύνανται, ως εκ τούτου, να επανεισαχθούν στην Κοινότητα υπό τους όρους που ορίζονται στο άρθρο 3 παράγραφος 1 του κανονισμού (ΕΟΚ) αριθ. 754/76 του Συμβουλίου (5)· ότι πρέπει συνεπώς να προβλεφθεί στην περίπτωση τέτοιας επανεισαγωγής η καταβολή ποσού ίσου με εκείνο της ασφάλειας εξαγωγής, καθορίζοντας ότι η διαπραγμάτευση του ποσού αυτού πρέπει να γίνει, σύμφωνα με το άρθρο 2 του κανονισμού (ΕΟΚ) αριθ. 352/78 του Συμβουλίου (6), κατά τον ίδιο τρόπο όπως μια αποκτηθείσα ασφάλεια·  ότι είναι αναγκαίο να υπαχθούν στον έλεγχο που προβλέπεται από τον κανονισμό (ΕΟΚ) αριθ. 1687/76 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 985/81 (8), τα εν λόγω κρέατα που προορίζονται για εξαγωγή·  ότι ο κανονισμός (ΕΟΚ) αριθ. 2730/79 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 3976/80 (10), καθόρισε την προθεσμία προσκομίσεως της αποδείξεως εξαγωγής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Διατίθενται προς πώληση αποστεωμένα βόεια κρέατα τα οποία ευρίσκονται στην κατοχή των γαλλικών και ιρλανδικών οργανισμών παρεμβάσεως και προορίζονται για εξαγωγή. Τα κρέατα αυτά αποθεματοποιήθηκαν προ της 1ης Σεπτεμβρίου 1980 όσον αφορά τη Γαλλία και προ της 1ης Οκτωβρίου 1981 όσον αφορά την Ιρλανδία.  2. Η εξαγωγή των προϊόντων που αναφέρονται στην παράγραφο 1 πρέπει να γίνει εντός 5 μηνών από της ημερομηνίας της ανακοινώσεως, η οποία προβλέπεται στο άρθρο 11 του κανονισμού (ΕΟΚ) αριθ. 2173/79.  3. Υπό την επιφύλαξη των διατάξεων του παρόντος κανονισμού, η πώληση λαμβάνει χώρα σύμφωνα με τις διατάξεις του κανονισμού (ΕΟΚ) αριθ. 2173/79 και ιδίως των άρθρων 8 έως 12 του κανονισμού (ΕΟΚ) αριθ. 1687/76.  4. Κατά παρέκκλιση από τα άρθρα 6 και 7 του κανονισμού (ΕΟΚ) αριθ. 2173/79, ο παρών κανονισμός λογίζεται σαν προκήρυξη δημοπρασίας.  5. Οι τεχνικές λεπτομέρειες επαναλαμβάνονται στο παράρτημα Ι.  Οι ποιότητες και ποσότητες των προϊόντων που διατίθενται προς πώληση καθώς και οι χώροι αποθεματοποιήσεως υποδεικνύονται στο παραρτήματα ΙΙ και ΙΙΙ. Περισσότερες διευκρινίσεις είναι δυνατόν να ζητηθούν από τους οργανισμούς παρεμβάσεως, των οποίων οι διευθύνσεις αναφέρονται στο παράρτημα Ι.  6. Υπόψη θα ληφθούν μόνον οι προσφορές που έχουν υποβληθεί στους οργανισμούς παρεμβάσεως το αργότερο έως τις 18 Μαΐου 1981 στις 12.00, ώρα Βρυξελλών.  Άρθρο 2  1. Κατά παρέκκλιση από το άρθρο 15 παράγραφος 1 του κανονισμού (ΕΟΚ) αριθ. 2173/79, το ποσό της ασφάλειας καθορίζεται σε 200 ECU ανά 100 χιλιόγραμμα.  2. Η ασφάλεια που αναφέρεται στην παράγραφο 1 αποδεσμεύεται όταν προσκομισθεί η απόδειξη που προβλέπεται στο άρθρο 12 του κανονισμού (ΕΟΚ) αριθ. 1687/76.  3. Αυτή η απόδειξη προσκομίζεται εντός της προθεσμίας που προβλέπεται από το άρθρο 31 του κανονισμού (ΕΟΚ) αριθ. 2730/79.  Άρθρο 3  Στην περίπτωση που τα κρέατα, που αναφέρονται στο άρθρο 1 παράγραφος 1, δεν απολαύουν επιστροφής:  α) εάν η χώρα προορισμού των προϊόντων αυτών είναι η Ελβετία ή η Αυστρία, ή εάν η αποδέσμευση της ασφάλειας, που προβλέπεται στο άρθρο 2 του παρόντος κανονισμού, υπόκειται επί πλέον της αποδείξεως που προβλέπεται στο άρθρο 12 του κανονισμού (ΕΟΚ) αριθ. 1687/76 και στην απόδειξη εισαγωγής του προϊόντος σε τρίτη χώρα, πλην απωλείας κατά τη μεταφορά εν συνεχεία περιπτώσεως ανωτέρας βίας. Αυτό αποδεικνύεται όπως στην περίπτωση της επιστροφής κατά την εξαγωγή·  β) από τη στιγμή της ολοκληρώσεως των τελωνειακών διατυπώσεων εξαγωγής τα κρέατα θεωρούνται ότι έχουν τηρήσει τις διατάξεις του άρθρου 2 παράγραφος 1 υπό β του κανονισμού (ΕΟΚ) αριθ. 754/76. Εάν εφαρμόζονται οι διατάξεις του άρθρου 2 παράγραφος 2 του εν λόγω κανονισμού, πρέπει να καταβληθεί ποσό ίσο προς την ασφάλεια που αναφέρεται στο άρθρο 2 του παρόντος κανονισμού. Αυτό το ποσό λογίζεται σαν κτηθείσα ασφάλεια κατά την έννοια του άρθρου 2 του κανονισμού (ΕΟΚ) αριθ. 352/78.  Άρθρο 4  Ο κανονισμός (ΕΟΚ) αριθ. 1687/76 τροποποιείται ως εξής:  Στο παράρτημα, Τμήμα Ι «Προϊόντα προς εξαγωγή ως έχουν», προστίθενται το επόμενο σημείο 28 και η σχετική υποσημείωση (28):  «28. Κανονισμός (ΕΟΚ) αριθ. 1087/81 της Επιτροπής της 15ης Απριλίου 1981 περί πωλήσεως δια δημοπρασίας αποστεωμένων βοείων κρεάτων που ευρίσκονται στην κατοχή ορισμένων οργανισμών παρεμβάσεως και προορίζονται για εξαγωγή (28).  (28) ΕΕ αριθ. L 113 της 25. 4. 1981, σ. 6.»  Άρθρο 5  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 14 της 21. 1. 1969, σ. 2.  (3) ΕΕ αριθ. L 61 της 5. 3. 1977, σ. 18.  (4) ΕΕ αριθ. L 251 της 5. 10. 1979, σ. 12.  (5) ΕΕ αριθ. L 89 της 2. 4. 1976, σ. 1.  (6) ΕΕ αριθ. L 50 της 22. 2. 1978, σ. 1.  (7) ΕΕ αριθ. L 190 της 14. 7. 1976, σ. 1.  (8) ΕΕ αριθ. L 99 της 10. 4. 1981, σ. 38.  (9) ΕΕ αριθ. L 317 της 12. 12. 1979, σ. 1.  (10) ΕΕ αριθ. L 363 της 31. 12. 1980, σ. 71.  ΠΑΡΑΡΤΗΜΑ Ι  ΤΕΧΝΙΚΕΣ ΠΡΟΔΙΑΓΡΑΦΕΣ ΕΜΠΟΡΕΥΜΑΤΩΝ  Α. ΓΙΑ ΤΗ ΓΑΛΛΙΑ  1. Κρέατα από το πρόσθιο τέταρτο  Κρέατα που προέρχονται από την αποστέωση προσθίων τετάρτων κομμένων στο πέμπτο πλευρό με το caparacon.  α) Συσκευασία:  Η κοπή περιλαμβάνει 4 τύπους προϊόντων που συσκευάζονται χωριστά:  1.2 // - Κιβώτια «Α»  // - Collier (τράχηλος)  - Basses cotes (κάτω πλευρές)  - epaule sans macreuse a beefsteack et sans jarret (ωμοπλάτη χωρίς την πρώτη σπάλα και χωρίς κότσι)  // - Κιβώτια «Β»  // - caparacon avec flanchet  // - Κιβώτια «macreuse»  // - macreuse a beefsteack (πρώτη σπάλα)  // - Κιβώτια «jarret avant»  // - jarret avant (κότσι)  Τα κρέατα συσκευάζονται σε χαρτοκιβώτια διαστάσεων 600  x 300  x  180 mm βάρους περίπου 800 γραμμαρίων. Τα κιβώτια κλείνονται με διπλή στεφάνη.  Τα κιβώτια επενδύονται με φύλλο πολυαιθυλενίου πάχους 5/100 mm , κατάλληλου για συσκευασία τροφίμων.  Κάθε κομμάτι κρέατος στα κιβώτια «Α», «macreuse» και «jarret avant» περιτυλίσεται με φύλλο πολυαιθυλενίου.  Το καθαρό βάρος ανά κιβώτιο δεν υπερβαίνει τα 30 χιλιόγραμμα.  β) Προετοιμασία:  Η προετοιμασία γίνεται με τρόπο ώστε να προκύπτουν αποστεωμένα κρέατα με ορατά υπολείμματα πάχους που δεν υπερβαίνουν:  - το 4 % στα άπαχα μέρη,  - το 18 % στο caparacon.  Στην προετοιμασία απομακρύνονται:  - ολα τα βασικά λιπώδη μέρη,  - τα μεγάλα νεύρα και το μεγαλύτερο τμήμα του δέρματος, οι τένοντες και η περιτονία και ειδικώτερα:  - στην ωμοπλάτη: όλοι οι μεγάλοι τένοντες του κάτω μέρους της ωμοπλάτης,  - στον τράχηλο και στο train de cotes: τα μεγάλα νεύρα του τραχήλου και της κάτω πλευράς (basse cote).  2. Κρέατα από το οπίσθιο τέταρτο  Αποστεωμένα κρέατα, από τα οπίσθια τέταρτα κομμένα στο όγδοο πλευρό.  α) Συσκευασία:  Η κοπή περιλαμβάνει 10 τύπους προϊόντων που συσκευάζονται χωριστά:  - filet (φιλέτο),  - faux-filet (κόντρα φιλέτο κομμένο στο τρίτο πλευρό),  - rumsteack (με το aiguillette),  - tende de tranche (εσωτερικό του άνω μέρους «globe»),  - tranche grasse (στρογγυλό-εμπρόσθιο του άνω μέρους),  - gite-noix (ουρά-εξωτερικό οπίσθιο του άνω μέρους),  - bavette du flanchet και bavette d'aloyau,  - entrecote (πέντε πλευρά), Π boulte de gΓite η nerveux de gite,  - jarret arriere (κότσι). Τα κρέατα συσκευάζονται σε χαρτοκιβώτια διαστάσεων 600  x  300  x  180 mm, βάρους περίπου 800 γραμμαρίων. Τα κιβώτια κλείνονται με διπλή στεφάνη. Τα κιβώτια επενδύονται με φύλλο πολυαιθυλενίου πάχους 5/100 mm, κατάλληλου για συσκευασία τροφίμων.  Κάθε κομμάτι κρέατος περιτυλίσσεται με φύλλο πολυαιθυλενίου.  Το καθαρό βάρος ανά κιβώτιο δεν υπερβαίνει τα 30 χιλιόγραμμα.  β) Προετοιμασία:  Κατά την προετοιμασία έχουν αφαιρεθεί τα κύρια λιπώδη μέρη:  - Το entrecote (5 πλευρά) πρέπει να έχει χωρισθεί από το faux-filet στο δέκατο πλευρό·  - Το άνω τμήμα του πλευρού αφαιρείται από το entrecote·  - Το μεγάλο νεύρο αφαιρείται από το entrecote και το faux-filet·  - Τα tranches grasses θα είναι χωρίς τους συνδετικούς ιστούς·  - Τα bavettes θα είναι καθαρισμένα.  Β. ΓΙΑ ΤΗΝ ΙΡΛΑΝΔΙΑ  - Τα ακόλουθα τμήματα: cube rolls, fillets, striploins, insides, outsides, knuckles, rumps, shins και shanks πρέπει να είναι ολόκληρα και να έχουν αφαιρεθεί από αυτά τα λίπη. Κάθε ένα από τα τμήματα αυτά πρέπει να έχει περιτυλιχθεί με φύλλο πολυαιθυλενίου και να έχει συσκευασθεί σε χαρτοκιβώτια που το μεικτό τους βάρος μπορεί να ποικίλλει όχι όμως να υπερβαίνει τα 28,5 χιλιόγραμμα.  - Τα plates και flanks και τα forequarters (εκτός από τα cube rolls και τα briskets) πρέπει να έχουν συσκευασθεί σαν συμπαγές σώμα σε χαρτοκιβώτια με επίστρωση φύλλου πολυαιθυλενίου με μέγιστο μεικτό βάρος 28,5 χιλιογράμμων ανά κιβώτιο.  - Τα briskets πρέπει να συσκευάζονται κατά στρώματα, θα πρέπει δηλαδή να έχει τοποθετηθεί ένα φύλλο πολυαιθυλενίου ανάμεσα σε κάθε στρώμα brisket στα χαρτοκιβώτια με επίστρωση από φύλλο πολυαιθυλενίου, ενώ το μέγιστο μεικτό βάρος μπορεί να ποικίλλει όχι όμως να υπερβαίνει τα 28,5 χιλιόγραμμα ανά κιβώτιο.  - Το μέσο βάρος του κενού κιβωτίου πρέπει να είναι 1 000 γραμμάρια.  ΚΑΝΟΝΙΣΜΟΣ (ΕΟΚ) αριθ. 1063/81 ΤΗΣ ΕΠΙΤΡΟΠΗΣ  της 22ας Απριλίου 1981  περί διορθώσεως του κανονισμού (ΕΟΚ) αριθ. 3380/80 «περί των όρων εισαγωγής προϊόντων του τομέα του προβείου και αιγείου κρέατος καταγωγής Αυστρίας, Ισλανδίας και Ρουμανίας»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3446/80 (2), και ιδίως το άρθρο 33,  Εκτιμώντας:  ότι ο κανονισμός (ΕΟΚ) αριθ. 3380/80 της Επιτροπής (3) καθορίζει τους όρους εισαγωγής προϊόντων του τομέα του προβείου και αιγείου κρέατος προελεύσεως ορισμένων τρίτων χωρών· ότι λόγω ενός ουσιαστικού λάθους η ετήσια ποσότητα κρεάτων προς εισαγωγή από τη Ρουμανία εκφράστηκε σε κατεψυγμένα κρέατα, ενώ η συμφωνία με τις εν λόγω τρίτες χώρες αφορά νωπά ή διατηρημένα με απλή ψύξη κρέατα· ότι είναι ως εκ τούτου αναγκαία η διόρθωση του κανονισμού (ΕΟΚ) αριθ. 3380/80·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 πρώτο εδάφιο σημείο β τρίτη περίπτωση του κανονισμού (ΕΟΚ) αριθ. 3380/80 οι λέξεις «κατεψυγμένο κρέας» αντικαθίστανται με τις λέξεις «κρέατα νωπά και διατηρημένα με απλή ψύξη».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 359 της 31. 12. 1980, σ. 16.  (3) ΕΕ αριθ. L 355 της 30. 12. 1980, σ. 32.